f1rdavs/TajLiB huggingface dataset:
Савол: Сухан дар бораи кадом асари Садриддин Айнӣ меравад? “Ҷафою зулме, ки Бозор медид, дар роҳи худогоҳӣ ва бедории шуури иҷтимоии Ёдгор сабақ гардиданд. Шиносоӣ ва суҳбатҳои Абдуллохӯҷа бо Ёдгор дар зиндони Бухоро ба болоравии шуури иҷтимоии ӯ мусоидат мекунад.”
A) “Дохунда”
B) “Ҷаллодони Бухоро”
C) “Ятим”
D) “Ғуломон”
Ҷавоб: A
Савол: Садриддин Айнӣ бо сухани зерин ба кадом масъала ишора намудааст? “Истеъдоди Туғрал бисёр комил ва хаёлаш мустаъиди (омодаи) болоравӣ буд.”
A) пайравии Туғрал ба услуби нигориши Бедил
B) рангорангии мавзуи ашъори Туғрал
C) содаву равониии забони ашъори Туғрал
D) ҳунари волои шоирӣ ва услуби хоси эҷодии Туғрал
Ҷавоб: D
Савол: Садриддин Айнӣ байтҳои зеринро дар вафоти кадом адиб гуфтааст? Дар даҳр баҳор асту хазон аст, валекин, Афсӯс тавон хӯрд бар он гул, ки ҷавон рафт. Аз мафҳили аҳбоб дар ин мотами ҷонсӯз То абри сияҳ дудсифат оҳу фиғон рафт...
A) Нақибхони Туғрал
B) Пайрав Сулаймонӣ
C) Абдулвоҳиди Мунзим
D) Садри Зиё
Ҷавоб: B
Савол: Омӯзиши эҷодиёти кадом адиби рус ба Садриддин Айнӣ имконият додааст, ки моҳияти иҷтимоии воқеаҳои “Ёддоштҳо”-ро тақвият бахшад?
A) В.В. Маяковский
B) А.С. Пушкин
C) А. Фадеев
D) М. Горкий
Ҷавоб: D
Савол: Омӯзиши кадом асар дар Садриддин Айнӣ инқилоби фикриро бедор кард ва ба сари ӯ “савдои насрнависшавиро ҳам андохт”?
A) “Бадоеъ-ус-саноеъ”-и Шамсиддини Шоҳин
B) “Наводир-ул-вақоеъ”-и Аҳмади Дониш
C) “Бадоеъ-ул-вақоеъ”-и Зайниддин Маҳмуди Восифӣ
D) “Савонеҳ-ул-масолик”-и Қорӣ Раҳматуллоҳи Возеҳ
Ҷавоб: B
Савол: Байт эпиграфи кадом асари Садриддин Айнист? Зи сар бигзашт бе ту оби чашмам, Яке аз саргузаштам бе ту ин аст.
A) “Одина”
B) “Дохунда”
C) “Ғуломон”
D) “Марги судхӯр”
Ҷавоб: A
Савол: Кадоме аз ин мақолаҳои Садриддин Айнӣ дар давраи Ҷанги Бузурги Ватанӣ ва дар мавзуи ватанпарварию ҷоннисорӣ навишта шудаанд?
A) “Деви ҳафтсар”, “Хари бедум”
B) “Қавми тоҷик ва рӯзнома”, “Матбуоти тоҷик”
C) “Тоҷикони кӯҳистон”, “Қобилияти ташкилотчигӣ дар тоҷикон”
D) “Дар бораи мактаб ва маорифи тоҷик”, “Дар бораи китобҳои мактабии тоҷикон”
Ҷавоб: A
Савол: Садриддин Айнӣ сухани зеринро дар бораи Нақибхони Туғрал дар кадом асараш овардааст? “Истеъдоди Туғрал бисёр комил ва хаёлаш мустаиди (омодаи) болоравӣ буд.”
A) “Намунаи адабиёти тоҷик”
B) “Восифӣ ва хулосаи “Бадоеъ-ул-вақоеъ”-и ӯ”
C) “Таҳзиб-ус-сибён”
D) “Ҷанги одаму об”
Ҷавоб: A
Савол: Сухани зеринро кадоме аз ин бузургон гуфтааст? “Фитрат аз талабагони истеъдодноку аз ҳама фозили Бухоро ба шумор мерафт.”
A) Маҳмудхӯҷаи Беҳбудӣ
B) Абдулвоҳиди Мунзим
C) Садриддин Айнӣ
D) Тошхӯҷа Асирӣ
Ҷавоб: C
Савол: Садриддин Айнӣ “ин хона” гуфта, маҷозан кадом асарашро дар назар дорад? Ин хона зи хишти куҳан андохтаам, Дар вай ҷашне зи рафтагон сохтаам. То аҳли замони мо бидонанд, ки ман Як умри ҷавонӣ ба чӣ раҳ бохтаам.
A) “Марги судхӯр”
B) “Ёддоштҳо”
C) “Одина”
D) “Ғуломон”
Ҷавоб: B
Савол: Кадом адиб бо тахаллуси “Ҷунунӣ” шеър менавишт?
A) Тошхӯҷа Асирӣ
B) Садриддин Айнӣ
C) Пайрав Сулаймонӣ
D) Нақибхони Туғрал
Ҷавоб: B
Савол: Кадом адиб бо тахаллусҳои “Сифлӣ” ва “Муҳтоҷӣ” шеър менавишт?
A) Тошхуҷа Асирӣ
B) Садриддин Айнӣ
C) Нақибхони Туғрал
D) Пайрав Сулаймонӣ
Ҷавоб: B
Савол: Мақола ва мактубҳои дар бораи забон таълифнамудаи устод Айнӣ дар кадом қатор оварда шудаанд?
A) “Дар бораи мактаб ва маорифи тоҷик”, “Дар бораи китобҳои мактабии тоҷикон”
B) “Ҷавоби ман”, “Мактуби кушода ба рафиқ Толис”
C) “Қавми тоҷик ва рӯзнома”, “Тоҷикони кӯҳистон”
D) “Матбуоти тоҷик”, “Талвосаи ҷонкании даррандаи захмдор”
Ҷавоб: B
Савол: Дар таърихи адабиёти тоҷик охирин достони “Лайлӣ ва Маҷнун”-ро кӣ навиштааст?
A) Тошхӯҷаи Асирӣ
B) Нақибхони Туғрал
C) Ҳоҷӣ Ҳусайни Кангуртӣ
D) Шарифҷонмахдуми Садри Зиё
Ҷавоб: B
Савол: Сухан дар бораи кадом образи “Ёддоштҳо” аст? Бо самимияту донишмандӣ ва далерию кордонияш хонандаро ба ваҷд меорад. Зебо ва босавод аст. Шеърҳои бисёр медонист ва як ғазали Ҳофизро, ки бо байти Даст аз талаб надорам, то коми ман барояд, Ё тан расад ба ҷонон, ё ҷон зи тан барояд. оғоз мешуд, батакрор хонда гиря мекард.
A) Ҳабиба
B) Тӯтапошшо
C) Лутфуллогӯппон
D) Исомахдуми шоир
Ҷавоб: A
Савол: Ин рубоӣ дар кадом асари Садриддин Айнӣ ҳамчун эпиграф истифода шудааст? Ин хона зи хишти куҳан андохтаам, Дар вай ҷашне зи рафтагон сохтаам. То аҳли замони мо бидонанд, ки ман Як умри ҷавонӣ ба чӣ раҳ бохтаам.
A) “Марги судхӯр”
B) “Ёддоштҳо”
C) “Одина”
D) “Ғуломон”
Ҷавоб: B
Савол: Ин матн аз кадом асари Садриддин Айнист? – Бас, - гуфт падарам ва чашмонашро ба тарафи ман гардонида сухани худро давом дод: – Хон! Дар чӣ гуна душворӣ бошад ҳам, хон! Лекин қозӣ нашав, раис нашав, имом нашав! Агар мударрис шавӣ, майлат!
A) “Ёддоштҳо”
B) “Марги судхӯр”
C) “Дохунда”
D) “Одина”
Ҷавоб: A
Савол: Абулқосим Лоҳутӣ кадом асарро ҳамроҳи ҳамсараш С. Бону аз забони англисӣ ба тоҷикӣ тарҷума кардааст?
A) “Сангари хунин”-и
B) Гюго В) “Бузургии безавол”-и Р. Патканян
C) “Отелло”-и В. Шекспир
D) “Почта”-и С. Маршак
Ҷавоб: C
Савол: Аз рӯи мазмуни байт муайян кунед, ки он ба кӣ тааллуқ дорад: Аё сайёд, раҳме кун маранҷон ним ҷонамро, Пару болам бикан, аммо масӯзон ошёнамро.
A) Абулқосим Лоҳутӣ
B) Мирзо Турсунзода
C) Садриддин Айнӣ
D) Пайрав Сулаймонӣ
Ҷавоб: A
Савол: Аз рӯи мазмуни байт муайян кунед, ки он ба кӣ тааллуқ дорад: Ҳама доди ватанхоҳӣ зананд, аммо намедонам, Ватанхоҳӣ ба гуфтор аст, ё кирдор, ё ҳар ду?
A) Абулқосим Лоҳутӣ
B) Мирзо Турсунзода
C) Садриддин Айнӣ
D) Пайрав Сулаймонӣ
Ҷавоб: A
Савол: Аввалин бор қиссаи “Шинел”-и Н. В. Гогол аз тарафи кӣ ба тоҷикӣ тарҷума шудааст?
A) Тошхӯҷаи Асирӣ
B) Аҷзии Самарқандӣ
C) Абулқосим Лоҳутӣ
D) Абдуррауфи Фитрат
Ҷавоб: B
Савол: Дар порчаи зерин аз романи “Восеъ”-и Сотим Улуғзода кадом хислатҳои Абдулаҳадхон (лаҳзаи вафоти падарро интизорӣ кашиданаш) нишон дода шудааст? “Ӯ хавотир кашида фикр мекунад, ки мабодо мисли ду моҳ пеш падараш боз сиҳат ёбад! Инро фикр мекунаду ба худ ларзида дар дилаш мегӯяд: Не, не, ҳеҷ мумкин нест, ки вай намирад! Бояд бимирад!”
A) ҷоҳилӣ, беномусӣ ва бадтинатию бахилӣ
B) мансабхоҳӣ, ҳирси сарвату ҷоҳу ҷалол
C) шаҳватпарастӣ ва майл ба айшу нӯш
D) судҷӯйӣ, ҳилла ва рашку ҳасад
Ҷавоб: B
Савол: Ревахшиён дар асари “Ривояти суғдӣ”-и Сотим Улуғзода кист?
A) падари Виркан
B) ҳамсари Наниманча
C) паҳлавони Суғд
D) бозаргони машҳур
Ҷавоб: A
Савол: Аз рӯйи матни зерин муайян намоед, ки сухан дар бораи кадом симои асари “Ривояти суғдӣ”-и Сотим Улуғзода меравад: “Падараш дар пирсолагӣ ба Самарқанд баргашт, дар деҳаи Ревдод, ки зодгоҳаш буд, сукунат ихтиёр кард. Фарзанди даштҳои беканор ва кӯҳҳои баланд – ... ба деҳқонию боғдорӣ одат накард, ҳавасаш ба асп ва камон буду бас.”
A) Виркан
B) Ревахшиён
C) Нуфарн
D) Ёдхишетак
Ҷавоб: A
Савол: Дар порчаи зерин аз романи “Восеъ”-и Сотим Улуғзода кадом хислатҳои Восеъ нишон дода шудааст? “Худо туро одам офаридааст, агар туро хар карда савор шаванду ту ба ин тан диҳӣ, тоқат кунӣ, одам нестӣ. Офарандаатро муттаҳам кардаӣ.”
A) меҳрубонӣ, некукорӣ
B) худшиносӣ, баномусӣ
C) хоксорӣ, пуртоқатӣ
D) инсондӯстӣ, худошиносӣ
Ҷавоб: B
Савол: Дар ҷумлаи зерин аз “Субҳи ҷавонии мо”-и Сотим Улуғзода кадом хислати падари Собир нишон дода шудааст? “Дастони пурзӯри кормуштоқашро ба ҳар коре, ки рост ояд, мезад.”
A) меҳнатдӯстӣ
B) нотарсӣ
C) ободкорӣ
D) пуртоқатӣ
Ҷавоб: A
Савол: Кадом асар натиҷаи фаъолияти драматургии Сотим Улуғзода аст?
A) “Марги ҳофиз”
B) “Пири ҳакимони Машриқзамин”
C) “Ҷавонии Ибни Сино”
D) “Фирдавсӣ”
Ҷавоб: C
Савол: Дар матни зерин кадом хислатҳои Ризо (романи “Восеъ”-и Сотим Улуғзода) нишон дода шудааст? Ризо ба муқобили душман аввал гулӯлапаронӣ ва баъд сангпаронӣ мекунад ва чун як қисми сарбозон ба воситаи амад аз дарё гузаштанӣ мешаванд, ӯ худро ба об андохта ба амад мерасад ва бо кордча купсарҳои таги амадро чок карда, сарбозонро бо тиру туфангу шамшерҳояшон ғарқ мекунонад.
A) тезкорӣ ва маҳорати нишонгирии ӯ
B) далерию чолокӣ ва кордонии ӯ
C) ғамхорӣ ва масъулиятшиносии ӯ
D) пуртоқатӣ ва меҳнатдӯстии ӯ
Ҷавоб: B
Савол: Очерку ҳикояҳои Сотим Улуғзодаро муайян кунед.
A) “Восеъ”, “Ривояти суғдӣ”, “Ёрони боҳиммат”
B) “Навобод”, “Достонҳои “Шоҳнома”, “Фирдавсӣ”
C) “Аҳмади Дониш”, “Пири ҳакимони Машриқзамин”
D) “Бибӣ”, “Саёҳати Бухоро бо ҳамроҳии Айнӣ”, “Марги ҳофиз”
Ҷавоб: D
Савол: Сухан дар бораи кадом асари Сотим Улуғзода меравад? Зайнаб аз майдони ҷанг “хатти сиёҳ” мегирад, ки шавҳараш Ҷӯрабек дар муҳориба қаҳрамонона ҳалок гардидааст. Ӯ баъди як соли мотам ба хотири аз гапу калочаҳои мардум раҳоӣ ёфтан бо Ориф Каримов ном муҳандис издивоҷ мекунад.
A) “Восеъ”
B) “Ривояти суғдӣ”
C) “Ёрони боҳиммат”
D) “Субҳи ҷавонии мо”
Ҷавоб: C
Савол: Пайрав Сулаймонӣ “духтари Чингизи хунхор” гуфта, ба кӣ ишора намудааст? Оҳу фиғон кашидаму гуфтам, ки дӯстон, Ҳастам асири духтари Чингизи хунхор.
A) ба духтари хони муғул Чингизхон, ки зебо будааст
B) ба Нина ном тотордухтар, ки шоир ба ӯ ошиқ будааст
C) ба духтари парасторе, ки шоир ӯро дар беморхона дида буд
D) ба як духтари самарқандӣ, ки дар зебоию малоҳат беназир будааст
Ҷавоб: B
Савол: Шеъри “Аллаи зани казак”-и М. Ю. Лермонтовро кадом адиб ба тоҷикӣ тарҷума кардааст?
A) Абулқосим Лоҳутӣ
B) Пайрав Сулаймонӣ
C) Ҳабиб Юсуфӣ
D) Мирзо Турсунзода
Ҷавоб: C
Савол: Кадом асари Абулқосим Лоҳутӣ дар асоси воқеаи мушаххас эҷод гардидааст?
A) “Парии Бахт”
B) “Кремл”
C) “Ғалабаи Таня”
D) “Тоҷу байрақ”
Ҷавоб: C
Савол: Аз байти зерин муайян намоед, ки Тошхӯҷа Асирӣ кадом масъаларо ба миён гузоштааст? Гар аз Ҷайҳун ду-се ҷӯ ҳафр оранд, Бухору Хеваро фирдавс созанд.
A) аз нав бунёд кардани Бухорову Хеваро
B) бо кӯшишу ғайрат обод кардани Бухорову Хеваро
C) ба ду ё се шоха ҷудо намудани дарёи Ҷайҳунро
D) обёрӣ кардани заминҳои ташналаби Осиёи Миёнаро
Ҷавоб: D
Савол: Доир ба матни зерин – андешаронии Робия (аз қиссаи “Ситораҳои сари танӯр”-и Сайф Раҳимзоди Афардӣ) кадом сухан дуруст аст?  “Шодӣ мекунам, ки офтобаки болои танӯри мо фурӯзон мемонад, дигар нисфи шаб касе ба тирезаи мо нохун намезанад... Ман акнун ҳам модар дорам, ҳам ... Қодир.”
A) Робия хурсанд аст, ки Қодир ба хонаи онҳо чароғи барқӣ овардааст.
B) Робия Қодирро оварандаи бахту саодат ва пушту паноҳашон медонад.
C) Аз мушоҳидаҳои Робия маълум мешавад, ки модараш ба Қодир меҳр дорад.
D) Робия хандаи Қодирро ба чароғе монанд кардааст, ки дилро равшан мекунад.
Ҷавоб: B
Савол: Дар порчаи зерин аз шеъри Бозор Собир ба кадом масъала ишора шудааст? Қиссаи мурғи самандар пеши ман афсона нест, Саргузашти мардуми печидафарёди ман аст. Он ки месӯзад, вале аз тӯдаи хокистараш Мекунад парвоз чун паррандаи оташпараст.
A) таърихи муборизаҳои озодихоҳонаи мардуми тоҷик бар зидди истилогарони аҷнабӣ
B) тоҷу тахту бахтро гум кардан, вале забони модариро гум накардани мардуми тоҷик
C) шикастнопазир будани ғурури миллӣ ва ифтихори ватандории мардуми тоҷик
D) таърихи фоҷиабор ва аз нав қомат рост кардану аз пайи ободкорӣ шудани тоҷикон
Ҷавоб: D
Савол: Дар ин порчаи шеърӣ Бозор Собир чиро таъкид намудааст? Халқ бар шеъри тару бар гармии дидори ӯ Чун ба иқлими Ватан бисёр одат карда буд. Ҳар куҷое буд Турсунзода Мирзо, халқ буд, Ҳар куҷое халқ буд, Мирзои Турсунзода буд.
A) зебо ва тару тозаю баландмазмун будани шеъри Мирзо Турсунзодаро
B) ба обу ҳавои гарм ва иқлими гуногуни Ватан одат кардани мардуми кишварро
C) ба иқлими Тоҷикистон монанд будани шеъри пурмазмуни Мирзо Турсунзодаро
D) шоири маҳбуб будани Мирзо Турсунзода ва ҳамеша дар миёни халқ будани ӯро
Ҷавоб: D
Савол: Дар банди зерини шеъри “Дар оғӯши кӯҳистон”-и Бозор Собир кадом масъала ба миён гузошта шудааст? Кӯҳ гуфтам ман,, Бадахшон кӯҳ гуфт, Қуллаҳои осмонбӯси Зарафшон кӯҳ гуфт. Кард овози маро такрор кӯҳистони ман, Ҳамзабон, ҳамдард, Ҳамтақдиру ҳамармони ман.
A) ягонагӣ ва ҳамтақдирии Ватану ватандор
B) бо як садо саф кашидани қаҳрамонони Ватан
C) такягоҳ ва қуввати аҳолӣ будани кӯҳҳои Тоҷикистон
D) бо мулки кӯҳсори худ ифтихор кардани тоҷикон
Ҷавоб: A
Савол: Вобаста ба матни зерин – суханони Фирӯза (аз романи “Духтари оташ”-и Ҷалол Икромӣ) кадом хулоса дуруст аст? “Рафта ба амир ва Пошшобибӣ гӯед, ки ... мо аз оташ, аз аҷал ва аз тиру туфанг наметарсем. Оташ ҳам, аҷал ҳам, тиру туфанг ҳам аз азобу уқубати бандагӣ, канизӣ ва дарбори шумо беҳтар аст! Сӯзаду хокистар шавад хонумонатон, ки хонумони моро сӯхтед.”
A) Фирӯза зани ҳақталош ва ҷасур аст, маргро аз бандагӣ бартар медонад.
B) Беадолатиҳои ҳокимони давр Фирӯзаро аз зиндагӣ дилсард кардааст.
C) Модаркалонаш Фирӯзаро ба пастию баландиҳои зиндагӣ тайёр намудааст.
D) Шахсони мағруру худписанд дар назди иродаи Фирӯза оҷиз мемонанд.
Ҷавоб: A
Савол: Кадом навиштаи Ҳабиб Юсуфӣ ба масъалаҳои адабиётшиносӣ ва нақди адабӣ бахшида шудааст?
A) “Ватани дил”
B) “Ишқи Ватан”
C) “Баҳр дар пиёла”
D) “Ба духтари меҳнат”
Ҷавоб: C
Савол: Мақолаҳои “Шеърҳои зиддифашистии Лоҳутӣ” ва “Боз якчанд калима дар бораи поэзияи имрӯзаи мо” ба кадом самти фаъолияти Ҳабиб Юсуфӣ дахл доранд?
A) рӯзноманигорӣ
B) адабиётшиносӣ
C) тарҷумонӣ
D) нависандагӣ
Ҷавоб: B
Савол: Байти зерини Тошхӯҷа Асирӣ кадом маъниро бозгӯйӣ мекунад? Ман амиратро ба як мирӣ намегирам, бирав, Илтифоти ӯ надорад қимати як дона ҷав.
A) Шоир амирро лоиқи тахти Бухоро надонистааст.
B) Шоир шахсият ва лутфи амири Бухороро беарзиш донистааст.
C) Шоир аз таваҷҷуҳ накардани амири Бухоро ба эҷодиёташ ранҷидааст.
D) Шоир ба шахсият ва эҷодиёти худ баҳои баланд додааст.
Ҷавоб: B
Савол: Лоиқ Шералӣ дар ин байтҳои ҷамъбастии таркиббанди “Ману ту” кадом масъаларо таъкид намудааст? Пас, биё, даст ба ҳам додаву паймон созем, Дар баду нек ба ҳам будаву даврон созем. Дар ҳарими диламон маъбади имон созем, На шимолӣ, на ҷанубӣ, яке инсон созем!...
A) Маҳалгароӣ зиддияти тарафҳоро ба авҷи аъло расонида, кишварро хароб месозад.
B) Ягона роҳи аз парокандагӣ раҳонидани халқу кишвар оштӣ ва аҳду паймони ҳамватанист.
C) Маҳалгароӣ натиҷаи тафаккури маҳдуд ва сатҳи пасти ҷаҳонбинии одамон аст.
D) Сабаби даст ба ҳам надодани тарафҳо инҷоию онҷоӣ гуфтан ва ҷудоиандозист.
Ҷавоб: B
Савол: Лоиқ Шералӣ кадом адибро васф намудааст? Бас аз хокистари хомӯш оташҳо фурӯзондӣ, Шарарҳое басо аз сангҳои сард рӯёндӣ, Сари гӯри ниёгон машъала афрӯхтӣ аз меҳр, Аз ин рӯ ҳамчу машъал дар сари дасти замон мондӣ.
A) Сотим Улуғзода
B) Садриддин Айнӣ
C) Мирзо Турсунзода
D) Абулқосим Лоҳутӣ
Ҷавоб: B
Савол: Манзури Лоиқ Шералӣ аз ин байтҳо чист? Шоири фарзонаро асру замон Бар ниёзи хештан меоварад. Модаре танҳо назояд шоире, Халқ ӯро баҳри худ меофарад.
A) Ҳеч кас аз модар шоир таваллуд намешавад, балки калон шуда, баъдан ҳамчун шоир шинохта мешавад.
B) Шоирони бузург бо ниёзи асру замон зода мешаванд, онҳо ба ҳамаи мардум тааллуқ доранд, на ба як модар.
C) Ниёзи давру замон боис мешавад, ки баъзе одамҳои босаводу фарзона ба шоирӣ рӯй оваранд.
D) Шоири фарзона он аст, ки ҳамаи одамҳои давру замонашро баробар ва бародар медонад.
Ҷавоб: B
Савол: Доир ба дубайтии зерини Гулназар кадом сухан дурусттар аст? Дубайтӣ, меҳри ту дар мағзи дилҳост, Ба ҳар давру замон қадри ту волост. Чу ширин аст умри кӯтаҳи мо, Ду байти кӯтаҳи ту ҳам гуворост.
A) Шоир ба қадри умр расидан ва дӯст доштани дубайтиро ба хонанда маслиҳат додааст.
B) Шоир дубайтиро бинобар гувороӣ ва хурд будани ҳаҷмаш писандидааст.
C) Шоир ҳаҷми хурди дубайтиро нозукбинона ба умри кӯтоҳи одамӣ монанд кардааст.
D) Шоир жанри дӯсттоштаи мардум будани дубайтиро таъкид намудааст.
Ҷавоб: C
Савол: Дар “Суруди миллӣ”-и Ҷумҳурии Тоҷикистон мисраи ”Ту аз умеди рафтагони мо нишонаӣ” чӣ маънӣ дорад?
A) Муаллиф руҳи одамони даргузаштаро пушту паноҳи сарзаминаш медонад.
B) Муаллиф мегӯяд, ки одамҳое, ки аз Ватан рафтаанд, боз як рӯзе бармегарданд.
C) Муаллиф сарзамини Тоҷикистонро ёдгории гузаштагони барӯманди тоҷик медонад.
D) Муаллиф Тоҷикистонро ба ангуштарӣ ва Душанберо ба нигини он монанд кардааст.
Ҷавоб: C
Савол: Асарҳои “Шоҳ Лир”-и В. Шекспир ва “Дод аз дасти ақл”-и
A) Грибоедовро кадом адиб ба тоҷикӣ тарҷума кардааст?  А) Сотим Улуғзода
B) Садриддин Айнӣ
C) Абулқосим Лоҳутӣ
D) Мирсаид Миршакар
Ҷавоб: C
Савол: Кадом асари Фазлиддин Муҳаммадиев аввалин намунаи асари детективӣ дар адабиёти тоҷик ба ҳисоб меравад?
A) “Дар он дунё”
B) “Тири хокхӯрда”
C) “Одамони куҳна”
D) “Палатаи кунҷакӣ”
Ҷавоб: B
Савол: Доир ба ҷумлаҳои зерини Фазлиддин Муҳаммадиев кадом сухан дуруст аст? - Хоксорӣ, албатта, чизи нағз, писарам, муаллим. Аммо ба мақоланависӣ кас ҷиддӣ машғул шавад, меарзад. Бисёр кори хайр.
A) Муаллиф хонандаро ба навиштани мақола дар бораи хоксорию фурӯтанӣ даъват кардааст.
B) Машғул шудан ба корҳои хайру савоб аз тарафи муаллиф ҳамовозӣ пайдо кардааст.
C) Дур кардани хонанда аз корҳои бад мақсади асосии одамони куҳансоли ин қисса аст.
D) Муаллиф навиштани мақолаҳои хонданиро кори хуб дониста, онро тарғибу ташвиқ кардааст.
Ҷавоб: D
Савол: Дар кадом асари Саттор Турсун образҳои Рашод, Раҳими Акбар ва Насрин тасвир ёфтаанд?
A) “Санг дар бағал ба тӯфон”
B) “Се рӯзи як баҳор”
C) “Сукути қуллаҳо”
D) “Зиндагӣ дар домани талҳои сурх”
Ҷавоб: A
Савол: Мавзуи асосии қасидаи “Кремл”-и Абулқосим Лоҳутӣ кадом аст?
A) саргузашти сахту душвори шоир
B) танқиди гузашта ва васфи ҳаёти нав
C) ситоиши замин ва деҳқони заҳматкаш
D) танқиди ҷанг ва васфи сулҳ
Ҷавоб: B
Савол: Дар бандубаст ва хатти сужети қиссаи “Ситораҳои сари танӯр”-и Сайф Раҳимзоди Афардӣ кадом масъала мавқеи асосӣ дорад?
A) фаъолият ва андешаҳои кӯдак
B) тағйири зиндагӣ ва омадани барқ
C) хотироти овони кӯдакии нависанда
D) ғамхории модар нисбат ба фарзанд
Ҷавоб: A
Савол: Тошхӯҷаи Асирӣ дар порчаи зерин киҳоро мавриди ҳаҷву тамасхур қарор додааст? Бад-ӯ гуфтам: “Ту гар аллома бошӣ, Чаро дар банди ин аммома бошӣ?! Агар алломаӣ, аммомаат чист В-агар аммомаӣ, алломаат кист?”.
A) амир ва дигар мансабдорони замонро
B) судхӯрон ва манфиатҷӯёни давраи амириро
C) муллоҳои хурофотии зоҳирпараст ва авомфиребро
D) амалдорони бераҳмро, ки ба мардум зулм мекарданд
Ҷавоб: C
Савол: Байти зерин кадом мавзуи ашъори Мирзо Турсунзодаро инъикос мекунад? Чунки ман ёри меҳрубон дорам, Ёр не, ҷон ба ҷойи ҷон дорам.
A) ҳамдилию ҳамраъйӣ
B) васфи зан-модар
C) ишқу муҳаббат
D) дӯстиву рафоқат
Ҷавоб: C
Савол: Шоир дар мисраъҳои зерин ба кадом масъала ишора кардааст? Надорам тоқати доғи писар дидан дигар ҳаргиз, Саросар сӯхтори пуршарар дидан дигар ҳаргиз, Ба ҳар як хона тифли бепадар дидан дигар ҳаргиз, Ҳаёти одамиро дар хатар дидан дигар ҳаргиз! Мирзо Турсунзода
A) гарм шудани иқлим ва сӯхтани ҷангалҳо
B) ҷудо шудани оилаҳои тозабунёд
C) бесавод мондани насли ҷавони олам
D) ҷанг ва пайомадҳои харобиовари он
Ҷавоб: D
Савол: Мирзо Турсунзода дар кадом асар образҳои Қодир, Микола, Саодат ва Маринаро тасвир намудааст?
A) “Ҷони ширин”
B) “Писари Ватан”
C) “Чароғи абадӣ”
D) “Ман аз Шарқи озод”
Ҷавоб: B
Савол: Байти зерин кадом мавзуи ашъори Мирзо Турсунзодаро инъикос мекунад? Шодам, аммо мехӯрам ғамҳои халқи дигаре, Дар назар меоварам тороҷгашта кишваре.
A) ишқу муҳаббат
B) дӯстиву рафоқат
C) ҳамдилӣ ва инсондӯстӣ
D) худшиносӣ ва ифтихори миллӣ
Ҷавоб: C
Савол: Аз матн муайян кунед, ки сухан дар бораи кадом асари тарҷума- намудаи Абулқосим Лоҳутӣ меравад: ... ҳамроҳи ҳамсараш С. Бону бевосита аз забони англисӣ ба забони тоҷикӣ тарҷума кардааст. Ин намоишнома соли 1939 дар Театри драмавии тоҷик ба саҳна гузошта шуда, соли 1941 дар Даҳаи адабиёти тоҷик дар Маскав бомуваффақият намоиш дода шуд. Сужети намоишнома дар асоси рашку ҳасад фароҳам омадааст.
A) “Шоҳ Лир”-и Шекспир
B) “Ромео ва Ҷулетта”-и Шекспир
C) “Отелло”-и Шекспир
D) “Чашмаи гӯсфандон”-и Лопе де Вега
Ҷавоб: C
Савол: Чаро Халилуллоҳи Халилӣ дар шеъраш “Гӯед ба Наврӯз, ки имсол наояд!” гуфтааст?
A) Дар кишвари шоир сулҳу субот барқарор несту ҷанг идома дорад.
B) Шоир дар кишварҳои дигар ғарибу овора аст, дар ватан зиндагӣ намекунад.
C) Шоир дигар шавқу шӯри ҷавониро надораду пиру нотавон шудааст.
D) Наврӯз дар кишвараш дигар бошукӯҳу шаҳомати пештара ҷашн гирифта намешавад.
Ҷавоб: A
Савол: Аз матн муайян намоед, ки сухан дар бораи кадом асари тарҷума- намудаи Абулқосим Лоҳутӣ меравад:  Дездемонаи покдоман бегуноҳ кушта мешавад... Дигар зинда мондани ... маъно надошт. Генерал ашкрезон ба ҳозирин васият карда, худашро ба ханҷар мезанад ва Бӯсакунон куштамат, эй бути нозанинам, Изн деҳ, акнун туро бӯсакунон бимирам – гӯён ба рӯи мурдаи Дездемона меафтад.
A) “Шоҳ Лир”-и Шекспир
B) “Ромео ва Ҷулетта”-и Шекспир
C) “Отелло”-и Шекспир
D) “Чашмаи гӯсфандон”-и Лопе де Вега
Ҷавоб: C
Савол: Дар байти Боқӣ Раҳимзода сухан дар бораи чӣ меравад? Раззоқи олам астӣ, эй баргузида деҳқон, Васфи туро сароям, то ҳаст дар танам ҷон.
A) Шоир кишоварзро мавриди ситоиш қарор додааст.
B) Шоир деҳқонон – заминдорони қадимро мадҳ кардааст.
C) Шоир раззоқи олам – Худовандро дар назар дорад.
D) Шоир гуфтааст, ки то ҷон дорад, оламро ситоиш мекунад.
Ҷавоб: A
Савол: Аз рӯи мазмуни байтҳо муайян кунед, ки аз кадом шеъри Боқӣ Раҳимзода гирифта шудаанд: Ҳарфе дуруст хондам, аз шавқ медамидӣ, Ноқис, ки менавиштам, бар хеш метапидӣ. То сарбаланд бошам, бисёр сар хамидӣ, Бори гарони меҳнат бар дӯши худ кашидӣ.
A) “Баҳори умр”
B) “Муаллим”
C) “Халқи бузургворам”
D) “Мусича ва рӯбоҳ”
Ҷавоб: B
Савол: Аз рӯи муҳтавои байтҳо муайян кунед, ки аз кадом асари Муъмин Қаноат оварда шудаанд: Ба ёди рӯзҳои рафтаю монда, Ба ёди номаҳои ишқи нохонда, Ба ёди захмҳои дар ҷигар монда, Ба ёди мурдаҳои дар сафар монда, Ба ёди ҳар ду устодам Зи дунёи дарунам роз бикшодам.
A) “Падар”
B) “Масъуднома”
C) “Мавҷҳои Днепр”
D) “Китобҳои захмин”
Ҷавоб: D
Савол: Аз рӯи мазмуни мисраъҳо муайян кунед, ки аз кадом шеъри Муъмин Қаноат интихоб шудаанд: Агар душман ба по бошад, Зи рӯяш хез мекардӣ. Агар афтода бошад, зер не, Парҳез мекардӣ. Аҷаб рафтори пандомез мекардӣ...
A) “Кӯҳи маъшуқ”
B) “Гули бодом”
C) “Пири гулфурӯшон”
D) “Садди назар”
Ҷавоб: B
Савол: Кадом зарбулмасал ё мақол маънии байти Тошхӯҷаи Асириро ифода мекунад? Пиндор, ки арзанат наёрад гандум, Ҳар дона, ки киштаӣ, ҳамон бардорӣ.
A) Аз гунҷишк тарсӣ, арзан накор.
B) Ҳар чӣ корӣ, бараш ҳамон даравӣ.
C) Гандумнамои ҷавфурӯш мабош.
D) Ҳар кӣ ӯ арзон харад, арзон диҳад.
Ҷавоб: B
Савол: Романи “Шӯроб”-и Раҳим Ҷалил ба кадом мавзуъ бахшида шудааст?
A) ишқи самимонаи ду нафар ҷавони дилбохта ва натиҷаи он
B) фаъолияти табақаи коргари тоҷик дар ду давраи иҷтимоӣ
C) ҷанги шаҳрвандӣ дар Тоҷикистон ва оқибатҳои сангини он
D) мустақил шудани фарзандон дар оилаҳо ва ба сафар рафтани онҳо
Ҷавоб: B
Савол: Кадом образ дар романи “Шӯроб”-и Раҳим Ҷалил монанди Лутфуллогӯппон (аз “Ёддоштҳо”-и Садриддин Айнӣ) ва Восеъ (аз “Восеъ”-и Сотим Улуғзода) дорои қувваи азими ҷисмонист?
A) Давлат
B) Хол
C) Пётр
D) Акбар
Ҷавоб: B
Савол: Образҳои Давлат ва Пётр дар кадом асари Раҳим Ҷалил тасвир шудааст?
A) “Одамони ҷовид”
B) “Шӯроб”
C) “Маъвои дил”
D) “Духтари мармарин”
Ҷавоб: B
Савол: Холи Ворухӣ образи мусбати кадом асари Раҳим Ҷалил аст?
A) “Одамони ҷовид”
B) “Шӯроб”
C) “Маъвои дил”
D) “Духтари мармарин”
Ҷавоб: B
Савол: Қиссаи “Паррончакҳо”-и Абдулҳамид Самад ба кадом мавзуъ бахшида шудааст?
A) табиат ва омадану рафтани парандаҳо дар тирамоҳу баҳор
B) мустақил шудани фарзандон дар оилаҳо ва ба сафар рафтани онҳо
C) зиндагӣ ва фаъолияти донишҷӯён, шахсияти онҳо дар ҷомеа
D) ҷанги шаҳрвандӣ дар Тоҷикистон ва оқибатҳои сангини он
Ҷавоб: C
Савол: Ин ҷумлаҳо дар бораи кадом асаранд? Дар як деҳаи дурдаст мутахассисон ба кашидани хатти барқ машғуланд. Дар он ҷо Сайрам ном зани ҷавон бо духтарчаи ҳашт- нуҳсолааш зиндагӣ мекунад. Таътили тобистона аст ва Робия ҳангоми дар саҳро будани модараш хонаро нигаҳбонӣ мекунад...
A) “Санг дар бағал ба тӯфон”-и Саттор Турсун
B) “Дар орзуи падар”-и Кароматуллоҳи Мирзо
C) “Ситораҳои сари танӯр”-и Сайф Раҳимзоди Афардӣ
D) “Ман гунаҳкорам”-и Ҷалол Икромӣ
Ҷавоб: C
Савол: Сухан дар бораи кадом асари Ҷалол Икромӣ меравад? Задухӯрд, асосан, дар ботин ва дили Анвар рӯй медиҳад ва дар ниҳоди ӯ байни ҳиссиёту ақл ва ишқи ногаҳониву вазифаи инсонӣ талош сар мешавад. Гирифтории Анвар ба ишқи нобаҳангом дар боби ҳафтум хеле самимӣ ва муфассал тасвир гардидааст.
A) “Тирмор”
B) “Ман гунаҳгорам”
C) “Шодӣ”
D) “Тори анкабут”
Ҷавоб: B
Савол: Дар байти зерин Абулқосим Лоҳутӣ чӣ гуфтан мехоҳад? Лоҳутиё! Чу аз ҳама ҷо ранҷбартар аст, Бояд, ки зудтар бидиҳӣ ҷон барои Шарқ.
A) Ҳар ҷое берун аз сарзамини Шарқ бошам, ба сарам ранҷу мусибат меояд. Бояд зуд кишвари хориҷиро тарк намуда, ба сарзамини худ – Шарқ баргардам.
B) Лоҳутӣ, аз ҳама каси дигар дар дунё ранҷбару меҳнаткаштар аст, аммо ҳеч кас ба қадраш намерасад. Бояд зудтар дар Шарқ ҷон диҳаду аз азоб халос шавад.
C) Дар ҳама ҷои дунё меҳнаткашу ранҷбар бисёр аст, аз ҷумла дар кишварҳои Шарқ. Онҳо бояд зиёдтар заҳмат кашанд, то ки аз зиндагии душвор раҳоӣ ёбанд.
D) Кишварҳои Шарқ аз дигар кишварҳои дунё ақибмондатаранд. Ман барои пешрафти кишварҳои Шарқ ва озодии мардуми он ҷонамро дареғ намедорам.
Ҷавоб: D